**Nintendo Switch** (koodinimeltään **Nintendo NX**) on Nintendon pelikonsoli, joka julkaistiin 3. maaliskuuta 2017. Pelikonsolia voi käyttää sekä kannettavana käsikonsolina että telakoituna televisioon kytkettävänä konsolina, josta johtuen sitä on kutsuttu yhdistelmäkonsoliksi (engl. *hybrid console*). Laitteessa on kaksi irrotettavaa *Joy-Con*-ohjainta, joita voi käyttää joko erikseen tai pidikkeeseen kiinnitettynä, jolloin ne muodostavat perinteisen peliohjaimen.

Kohderyhmä ja suunnittelu
-------------------------

Rob Fahey kirjoittaa GamesIndustry.biz-sivustolla laitteen kohderyhmästä ja suunnittelusta:

> »Large swathes of the under-30 cohort - students and young professionals - simply don't have TVs in their apartments.» 
> 
> 

Suomentaen suurella määrällä kohderyhmään kuuluvista henkilöistä ei ole televisiota asunnoissaan, jonka syyksi sanotaan käytettävissä olevan tilan kustannukset. PlayStation Vitan kaltaisten käsikonsolien suosio Japanissa selittää osaltaan uuden laitteen julkaisua kesken laitesukupolven (engl. *mid-cycle*).

Julkistus
---------

Ensimmäinen esittelyvideo uudesta konsolista julkaistiin 19. lokakuuta 2016.

Nintendo Switch -konsolista paljastettiin lisää yksityiskohtia Nintendon esittelytilaisuudessa Tokiossa 13. tammikuuta 2017. Siellä kerrottiin myös konsolille tulevia pelejä.

Laitteen julkaisuhinta on 299 Yhdysvaltain dollaria.

Myynti
------

Nintendon tiedotteiden mukaan konsoli on myynyt avausviikonloppunaan Pohjois-Amerikassa ja Euroopassa paremmin kuin yksikään Nintendon konsoli aikaisemmin. Maaliskuun myynnin mukaan (906 000 yksikköä) konsoli on myynyt paremmin kuin yksikään Nintendon konsoli aikaisemmin.

Japanissa konsolin ostajia on enemmän kuin myytäviä yksiköitä tarjolla kesäkuussa 2017 ja ostajat arvotaan halukkaiden joukosta.

Kesäkuussa 2017 konsolin myynti saavutti 4,7 miljoonaa kappaletta. Nintendo arvioi yltävänsä 20 miljoonan kappaleen vuosimyyntiin.

Kesäkuun 2018 loppuun mennessä konsoli on myynyt 19,67 miljoonaa kappaletta.
Joulukuun 2018 loppuun mennessä konsoli oli myynyt 32,27 miljoonaa kappaletta. Huhtikuuhun 2019 mennessä konsoli on myynyt 33,15 miljoonaa kappaletta ohittaen Nintendo 64:n. Konsoli on jo aiemmin ohittanut myyntilukemissa Wii U:n ja GameCuben. Syyskuun 2019 loppuun mennessä konsoli on myynyt 41,67 miljoonaa kappaletta: sekä laitteiden että pelien myynti kasvoi vuoden takaisesta. Vuoden 2019 loppuun mennessä konsoli on myynyt 52,48 miljoonaa kappaletta ohittaen Super Nintendo Entertainment Systemin. Nintendon mukaan laitetta on myyty kesäkuun 2020 loppuun mennessä 61,44 miljoonaa kappaletta.

Switch vastasi tammikuussa 2020 lähes 52 % kaikkien konsolien vähittäismyynnistä.

Syyskuussa 2020 päättyneen jakson raportissa Nintendo kertoi sekä laitteiden että ohjelmistojen myynnin kasvaneen: ajanjaksolla konsolia myytiin 12,53 miljoonaa kappaletta, josta 8,36 miljoonaa oli tavallisia malleja ja 5,17 miljoonaa Lite-malleja. Helmikuussa 2021 uutisoitiin konsolin myyneen 79,87 miljoonaa kappaletta ohittaen Nintendo 3DS:n myyntilukemissa, ja elokuussa 2021 ilmoitettiin konsolin myyneen 89 miljoonaa kappaletta ohittaen PlayStation 3:n myyntilukemissa. Marraskuussa 2021 kerrottiin konsolin myyneen 92 miljoonaa kappaletta. Vuoden 2021 loppuun mennessä konsoli oli myynyt 103,54 miljoonaa kappaletta ohittaen Wiin myyntimäärässä. Huhtikuuhun 2022 mennessä laite on myynyt 107,65 miljoonaa kappaletta. Elokuussa 2022 konsoli oli myynyt 111,08 miljoonaa kappaletta.
Marraskuuhun 2022 mennessä konsoli oli myynyt 114,33 miljoonaa kappaletta. Helmikuussa 2023 Switch ohitti sekä PlayStation 4:n että Game Boyn myyntimäärässä tehden siitä kaikkien aikojen kolmanneksi myyneimmän konsolin Nintendo DS:n ja PlayStation 2:n jälkeen. Toukokuussa 2023 Switch oli myynyt yli 125 miljoonaa kappaletta. Vuoden 2023 loppuun mennessä konsoli oli myynyt yhteensä yli 139 miljoonaa kappaletta.

Laitteisto
----------

Konsolissa on 32 gigatavua sisäistä tallennustilaa, joka on laajennettavissa microSD-, microSDHC- tai microSDXC-kortilla.

Konsoli tukee 1080p-tarkkuutta televisioon HDMI:llä kytkettynä, ja laitteen oma näyttö tukee vaatimattomampaa 720p-tarkkuutta. Konsolissa on langaton Wi-Fi-, Bluetooth- sekä USB-liitäntätuki.

Suoritin perustuu Nvidian Tegra X1 -järjestelmäpiiriin. Konsolissa on neljä gigatavua keskusmuistia.

### Ohjaimet

Joy-Con-ohjaimet
Nintendo Switchin *Joy-Con-*ohjaimet ovat irrotettavia. Ohjaimissa on liiketunnistin, asentotunnistin sekä värinätuki. Niissä on Bluetooth-tuki ja oikeanpuoleinen ohjain tukee NFC-yhteyttä sekä infrapunakameraa. Vasemmasta ohjaimesta löytyy Capture-painike, jolla voi ottaa kuvakaappauksia sekä videoita.

### Telakka

Nintendo Switchin telakka edestäpäin.
Laitteen telakassa on televisioon kytkemiseen HDMI-liitäntä, kolme USB-liitäntää (kaksi sivulla ja yksi takana) sekä virtalähteen liitäntä. Laite tukee 5.1-kanavaista tilaääntä HDMI:n kautta.

### Pelimedia

Nintendo Switchin pelimoduuli
Pelit tulevat *Nintendo Switch GameCard* -ROM-korteilla, jotka eivät ole yhteensopivia Nintendo 3DS:ssä käytettyjen kanssa. GameCard-kortit on päällystetty pahanmakuisella denatoniumlla etteivät pienet lapset söisi niitä.

Nintendo Switch Lite
--------------------

*Pääartikkeli: Nintendo Switch Lite*
Heinäkuussa 2019 Nintendo kertoi Switch Lite -konsolista, joka on pienempi ja halvempi malli nimenomaan kädessä pidettävään pelaamiseen. Lite-versio on noin 100 yhdysvaltain dollaria halvempi, mutta sitä ei voi liittää televisioon ja Joy-con ohjaimet ovat laitteessa kiinteästi. Erilliset suuntanapit on korvattu D-pad-ohjaimella (*ristiohjain*). Lite-versiossa ei ole tärinävastetta eikä infrapunayhteyttä.
Laitteessa on 5,5 tuuman näyttö (verrattuna 6,2 tuuman näyttöön alkuperäisessä).

Lite-mallissa toimivat samat lisälaitteet kuin alkuperäisessä mallissa, se tukee langatonta WiFi-yhtettä ja NFC-yhteyttä sekä siinä on sisäänrakennettu liiketunnistus.

Nintendo Switch OLED model
--------------------------

Bloombergin mukaan Switchistä on tulossa uusi versio, jossa laitteen oma näyttö kasvaa seitsemään tuumaan ja joka tukee 4K-näyttöresoluutiota televion kautta.

Heinäkuussa 2021 kerrottiin lokakuussa julkaistavasta OLED-näyttöä käyttävästä mallista. Uudessa mallissa on 7 tuuman näyttö sekä 64 gigatavua sisäistä tallennustilaa. Myös jalkatuki on leveämpi ja sitä voi säätää enemmän. OLED-mallin resoluutio pysyy samana kuin perusmallin. Konsolin mukana tuleva telakka sisältää alkuperäisen telakan samat asemat, mutta uuteen telakkaan on pistetty LAN-portti, johon voi kytkeä verkkokaapelin. Konsoli julkaistiin kahdessa eri värissä, joista toinen on musta neonohjaimien kanssa ja toinen valkoisella telakalla ja ohjaimilla varustettu.

Ongelmat
--------

Julkaisun jälkeen on raportoitu Joy-con-ohjaimen yhteysongelmista, joiden ratkaisemiseksi Nintendo on ilmoittanut FCC:lle muuttavansa ohjaimen antennia ja siihen liittyvää mikropiiriä.

Vuonna 2019 kerrottiin konsolin Joy-con-ohjaimen kärsivän *ohjausongelmasta*(joy con drift), jossa ohjain rekisteröi liikettä, vaikka pelaaja ei koskisi ohjaimeen. Nintendo on kertonut olevansa tietoinen asiasta ja ohjeistanut asiakastukea korjaamaan ohjaimet ilmaiseksi ja palauttavansa rahat aiemmista korjauksista. Ongelman arvioidaan johtuvan ohjaimen osien liiallisesta kulumisesta.
Yhdysvaltalainen lakifirma nosti joukkokanteen Nintendoa vastaan, että se olisi myynyt viallisia ohjaimia. Nintendon toimitusjohtaja Shuntaro Furukawa on esittänyt anteeksipyynnön asiakkaiden kohtaamista ongelmista, mutta ei kertonut enempää viitaten kesken olevaan kanteeseen. Tammikuussa 2021 kerrottiin, että Euroopassa on tehty 25 000 valitusta koskien *joy con drift* ongelmaa, jolloin Euroopan komissio ryhtyi toimenpiteisiin.

Kolmansien osapuolien valmistamien telakoiden kanssa on havaittu yhteensopivuusongelmia.

Switchille oli olemassa emulaattoriohjelmisto nimeltä Yuzu. Emulaattorin kehitys ja jakelu määrättiin lopetettavaksi ja kehittäjät miljoonakorvauksiin maaliskuussa 2024.

Pelit
-----

*Pääartikkeli: Luettelo Nintendo Switch -peleistä*
Julkaisun yhteydessä saatavilla on *The Legend of Zelda: Breath of the Wild*.

Heinäkuussa 2019 konsolin eniten myynyt peli oli *Mario Kart 8 Deluxe* (17,89 miljoonaa kappaletta).
Kesäkuun 2020 loppuun mennessä kuusi peliä on myynyt yli 15 miljoonaa kappaletta: *Mario Kart 8 Deluxe* (26,74 miljoonaa), *Animal Crossing: New Horizons* (22,40 miljoonaa), *Super Smash Bros. Ultimate* (19,99 miljoonaa), *The Legend of Zelda: Breath of the Wild* (18,60 miljoonaa), *Pokémon Sword/Pokémon Shield* (18,22 miljoonaa) ja *Super Mario Odyssey* (18,06 miljoonaa).

Lähteet
-------

1. 1 2 3  Peckham, Matt: Nintendo Switch: Everything You Need to Know *Time*.  13.1.2017. Viitattu 13.1.2017.
2. 1 2 3 4  Technical Specs Nintendo.  Arkistoitu 13.8.2017. Viitattu 7.3.2017.
3. 1 2  Nintendo Switch will use cartridges Polygon. Viitattu 7.3.2017.
4. 1 2  Sal Romano: Switch worldwide sales top 107.65 million, Pokemon Legends: Arceus tops 12.64 million *gematsu.com*.  10.5.2022. Viitattu 10.5.2022. (englanniksi)
5. ↑  Keith Stuart: Is Nintendo's Switch hybrid console the future of gaming? *theguardian.com*.  12.1.2017. Viitattu 6.3.2022. (englanniksi)
6. ↑  'Switch' is Nintendo's next game console *Engadget*. Viitattu 20.10.2016.
7. 1 2 3  Switch targets Japan's TV-less youth Gamesindustry.biz. Viitattu 6.3.2017.
8. ↑  Watch the Nintendo Switch trailer right here, right now Polygon. Viitattu 7.3.2017.
9. ↑  Grönholm, Tuukka: Nintendo Switch rikkoo Nintendo-myyntiennätyksiä Pelit. Viitattu 12.3.2017.
10. ↑  Nintendo Switch becomes fastest-selling system in Nintendo history gamesindustry.biz. Viitattu 15.4.2017. (englanniksi)
11. ↑  Trying To Buy A Nintendo Switch In Japan: A Story In Four Photos Kotaku. Viitattu 27.6.2017. (englanniksi)
12. 1 2  Nintendo ups Switch supply to 2 million a month DigiTimes. Viitattu 5.10.2017. (englanniksi)
13. ↑  The Nintendo Switch has sold close to 20M units, but what does that mean?  31.7.2018. Polygon. Viitattu 2.9.2018. (englanniksi)
14. ↑  Adam Bankhurst: Nintendo Switch Sales Pass 32 Million  31.1.2019. IGN. Viitattu 29.3.2019. (englanniksi)
15. ↑  William D'Angelo: Nintendo Switch Outsells Nintendo 64 - Sales *vgchartz.com*.  22.4.2019. Viitattu 22.4.2019. (englanniksi)
16. ↑  Nick Summers: Nintendo Switch will soon pass the N64 in lifetime sales  31.1.2019. Engadget. Viitattu 22.4.2019. (englanniksi)
17. ↑  Dedicated Video Game Sales Units *nintendo.co.jp*. Viitattu 31.10.2019. (englanniksi)
18. ↑  Pavel Alpeyev: Nintendo Beats Profit Estimates as Switch Lite Boosts Sales  31.10.2019. Bloomberg. Viitattu 31.10.2019. (englanniksi)
19. ↑  Nintendo Switch overtakes SNES with more than 52 million sold *theverge.com*.  30.1.2020. Viitattu 18.3.2020. (englanniksi)
20. ↑  Dedicated Video Game Sales Units *nintendo.co.jp*.  30.6.2020. Viitattu 6.8.2020. (englanniksi)
21. ↑  EMEAA January Report: Nintendo Switch accounts for 52% of all console sales *gamesindustry.biz*.  28.2.2020. Viitattu 18.3.2020. (englanniksi)
22. ↑  Brian Ashcraft: Well, Nintendo Is Doing Great  6.11.2020. Kotaku. Viitattu 7.11.2020. (englanniksi)
23. ↑  Nintendo Switch has now outsold 3DS *eurogamer.net*.  1.2.2021. Viitattu 1.2.2021. (englanniksi)
24. ↑  Harris, Kieran: Lifetime sales for the Nintendo Switch reach 89 million *Gamereactor*. Viitattu 10.8.2021. (englanniksi)
25. ↑  Seedhouse, Alex: Nintendo Switch Has Sold 92.87 Million Units Worldwide *Nintendo Insider*.  4.11.2021. Viitattu 8.11.2021. (englanniksi)
26. ↑  Brian Ashcraft: The Nintendo Switch Has Now Surpassed The Wii In Sales *kotaku.com*.  4.2.2022. Viitattu 5.2.2022. (englanniksi)
27. ↑  Hagues, Alana: Nintendo Switch Sales Surpass 111 Million *Nintendo Life*.  3.8.2022. Viitattu 11.8.2022. (englanniksi)
28. ↑  Ollie Reynolds: The Nintendo Switch Has Exceeded 114 Million Units Sold *nintendolife.com*.  8.11.2022. Viitattu 16.12.2022. (englanniksi)
29. ↑  Ryan Dinsdale: Nintendo Switch Surpasses PS4 and Game Boy to Become 3rd Best Selling Console of All Time *nordic.ign.com*.  7.2.2023. Viitattu 12.5.2023. (englanniksi)
30. ↑  Wesley LeBlanc: Nintendo Switch Surpasses 125 Million Units Sold, But Overall Sales Are Down *gameinformer.com*.  9.5.2023. Viitattu 12.5.2023. (englanniksi)
31. ↑  Gavin Lane: Switch Sales Pass 139 Million, Will Be "Main Business" Heading Into 2024, Says Nintendo President *nintendolife.com*.  6.2.2024. Viitattu 16.4.2024. (englanniksi)
32. 1 2 3  Nintendo Switch Hardware Launch Details - 32GB w/Expandable Storage, 6.2" 720p Screen, 2.5 to 6.5 Hour Battery Life Anandtech. Viitattu 14.1.2017.
33. ↑  Nintendo Switch Hardware Specs IGN. Viitattu 7.3.2017.
34. ↑  Nintendo Switch’s CPU, GPU clock speeds revealed Extreme Tech. Viitattu 24.1.2017.
35. ↑  Nintendo Switch uses Nvidia Tegra X1 SoC, clock speeds outed ars technica. Viitattu 24.1.2017.
36. ↑  Nintendo Switch Has 4GB Of Ram & 32GB Internal Storage Says Insider wccftech. Viitattu 7.3.2017.
37. 1 2  Samit Sarkar: Nintendo Switch has 32 GB storage, 720p touchscreen (update)  13.1.2017. Polygon. Viitattu 19.8.2019. (englanniksi)
38. ↑  Mike Fahey: Nintendo Switch Cartridges Taste So Bad [Update] *Kotaku*.  2.3.2017. Viitattu 9.12.2018.
39. 1 2 3 4 5 6  Andrew Webster: Nintendo Switch Lite is a smaller, cheaper Switch built exclusively for handheld play  10.7.2019. The Verge. Viitattu 19.8.2019. (englanniksi)
40. ↑  Russ Frushtick: Rejoice! The Switch Lite has a proper D-pad  10.7.2019. Polygon. Viitattu 19.8.2019. (englanniksi)
41. ↑  Report: New Nintendo Switch With 4K Output, OLED Screen Will Release Before Christmas *kotaku.com*. Viitattu 6.3.2021. (englanniksi)
42. 1 2  New Nintendo Switch Model Has Bigger, Better Screen, Out Oct *kotaku.com*.  6.7.2021. Viitattu 6.7.2021. (englanniksi)
43. ↑  Kyle Orland: This could be why the Switch’s left Joy-Con has so many connection problems  7.3.2017. Ars Technica. Viitattu 18.8.2019. (englanniksi)
44. ↑  Eric Abent: Nintendo Switch Joy-Con fix spotted to stop connectivity issues *slashgear.com*.  30.4.2018. Viitattu 18.8.2019. (englanniksi)
45. 1 2 3 4  Chaim Gartenberg: The Nintendo Switch’s Joy-Con drift problem, explained  24.7.2019. The Verge.  (englanniksi)
46. ↑  Nintendo president apologises for Switch Joy-Con drift *eurogamer.net*.  30.6.2020. Viitattu 1.7.2020. (englanniksi)
47. ↑  Jim Salter: Here’s why Nintendo Switch consoles keep frying  3.8.2019. Ars Technica. Viitattu 18.8.2019. (englanniksi)
48. ↑  Nicole Carpenter: Nintendo wins $2.4M in Switch emulator lawsuit, Yuzu to shut down *Polygon*.  4.3.2024. Viitattu 6.3.2024. (englanniksi)
49. ↑  The First Nintendo Switch Sales Numbers For Japan Kotaku. Viitattu 7.3.2017.
50. ↑  Stephany Nunneley: Switch lifetime sales hit 36.87 million, Super Mario Maker 2 hits 2.42 million units sold – Nintendo Q1 *vg247.com*.  30.7.2019. Viitattu 13.10.2019. (englanniksi)
51. ↑  Top Selling Title Sales Units *nintendo.co.jp*.  30.6.2020. Viitattu 7.8.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nintendo Switch**.
* Nintendon virallinen Switch-sivusto

Kahdeksannen sukupolven pelikonsolit

* GameStick
* PlayStation 4
* Wii U
* Xbox One
* Ouya
* Steam Machine
* Nintendo Switch

Nintendon laitteet

|  |  |
| --- | --- |
| Pelikonsolit | 
* Color TV Game
* NES/Famicom
	+ NES 2/AV Famicom
* SNES/Super Famicom
* Virtual Boy
* Nintendo 64
	+ iQue Player
* GameCube
	+ Panasonic Q
* Wii
* Wii U
* Nintendo Switch

 |
| Käsikonsolit | 
* Game & Watch
* Game Boy
* Game Boy Color
* Game Boy Advance
* Game Boy Advance SP
* Nintendo DS
* Game Boy Micro
* Nintendo DS Lite
* Nintendo DSi
* Nintendo DSi XL
* Nintendo 3DS
* Nintendo 3DS XL
* Nintendo 2DS
* New Nintendo 3DS
* New Nintendo 3DS XL
* New Nintendo 2DS XL
* Nintendo Switch Lite

 |
| Kolikkopelit | 
* Vs. UniSystem/DualSystem
* PlayChoice-10
* Nintendo Super System
* Triforce

 |